**Priebeh chemických reakcií**

Látky sú zložené z častíc. K chemickej reakcii dochádza vtedy, ak sa častice zrazia. Nie každá zrážka spôsobuje chemickú reakciu. Na to, aby zrážka bola úspešná musia byť splnené dve podmienky.

* častice musia mať určitú minimálnu energiu
* častice musia byť vhodne orientované

**Faktory ovplyvňujúce rýchlosť chemických reakcií**

1. vplyv množstva reagujúcich častíc na rýchlosť chemických reakcií

- rýchlosť reakcie je tým väčšia, čím je v určitom objeme viac reagujúcich častíc, pretože dochádza za určitý čas k väčšiemu počtu zrážok

2. vplyv teploty na rýchlosť chemických reakcií

- rýchlosť reakcie je tým väčšia, čím je vyššia teplota reaktantov

- častice majú väčšiu energiu, rýchlejšie sa pohybujú, a preto dochádza za určitý čas k väčšiemu počtu zrážok

3. vplyv veľkosti povrchu tuhého reaktantu na rýchlosť chemických reakcií

- rýchlosť reakcie je tým väčšia, čím má tuhý reaktant väčší povrch

- na povrchu je viac častíc, a preto dochádza za určitý čas k väčšiemu počtu zrážok

4. vplyv katalyzátorov na rýchlosť chemických reakcií

- rýchlosť reakcie sa vplyvom katalyzátora zväčšuje

- katalyzátory - látky, ktoré zväčšujú rýchlosť chemickej reakcie, po skončení reakcie ostávajú nezmenené (lítium, škorica, popol)

- inhibítory - látky, ktoré spomaľujú chemické reakcie